**รายละเอียดการสมัครรับทุนการศึกษาปริญญาโท**

**หลักสูตรรัฐประศาสนศาสตรมหาบัณฑิต ภาคพิเศษ และ**

**หลักสูตรการจัดการภาครัฐและภาคเอกชนมหาบัณฑิต ภาคพิเศษ ปีการศึกษา ๒๕๖๕**

**\*\*\*\*\*\*\*\*\*\*\*\*\*\*\*\*\*\***

สำนักงานปลัดกระทรวงมหาดไทยร่วมกับสถาบันบัณฑิตพัฒนบริหารศาสตร์จะให้ทุนการศึกษา

ปริญญาโทหลักสูตรรัฐประศาสนศาสตรมหาบัณฑิต ภาคพิเศษ และหลักสูตรการจัดการภาครัฐและภาคเอกชนมหาบัณฑิต ภาคพิเศษแก่ข้าราชการสำนักงานปลัดกระทรวงมหาดไทย จำนวน ๖ ศูนย์การศึกษา ได้แก่

 **หลักสูตรรัฐประศาสนศาสตรมหาบัณฑิต ภาคพิเศษ**

 (๑) ภาคกลาง : ศูนย์กรุงเทพมหานคร

 (๒) ภาคตะวันออกเฉียงเหนือ : ศูนย์นครราชสีมา และอุดรธานี

 (๓) ภาคเหนือ : ศูนย์พิษณุโลก

 (๔) ภาคใต้ : ศูนย์สุราษฎร์ธานี

**หลักสูตรการจัดการภาครัฐและภาคเอกชนมหาบัณฑิต ภาคพิเศษ**

 (๕) ภาคกลาง : ศูนย์ชลบุรี

 **๑. คุณสมบัติของผู้สมัครรับทุนการศึกษา**

 ๑.๑ เป็นข้าราชการในสังกัดสำนักงานปลัดกระทรวงมหาดไทยมาแล้วไม่น้อยกว่า ๑ ปี (นับถึงวันรับสมัคร) และดำรงตำแหน่งประเภททั่วไป ระดับปฏิบัติงานขึ้นไป และประเภทวิชาการ ระดับปฏิบัติการขึ้นไป

 ๑.๒ เป็นผู้สำเร็จการศึกษาระดับปริญญาตรีหรือเทียบเท่า โดยไม่จำกัดสาขาวิชา

 ๑.๓ ไม่เคยสำเร็จการศึกษาระดับปริญญาโท

 ๑.๔ มีประวัติการทำงานและมีความประพฤติดี

 ๑.๕ มีอายุไม่เกิน ๕๕ ปี นับถึงวันรับสมัคร

**๒. หลักเกณฑ์และวิธีการคัดเลือก**

 ๒.๑ ผู้สมัครต้องจัดทำข้อเสนอในการศึกษาวิจัยในเบื้องต้นเมื่อได้รับทุนการศึกษา ความยาวเนื้อหาไม่เกิน ๓ หน้ากระดาษ A๔ ซึ่งข้อเสนอแสดงให้เห็นถึง (๑) ที่มา (๒) ประเด็นปัญหาของการศึกษาวิจัย (๓) ประโยชน์ที่ทางราชการและ/หรือประชาชนได้รับ จำนวน ๔ ฉบับ ส่งให้สถาบันดำรงราชานุภาพ สป. พร้อมเอกสารหลักฐานการสมัคร

 ๒.๒ หลักเกณฑ์การคัดเลือก

 (๑) ระดับประเภทของการดำรงตำแหน่ง ๒๐ คะแนน

 (๒) อายุราชการ ๒๐ คะแนน

 (๓) ข้อเสนอในการศึกษาวิจัยในเบื้องต้นเมื่อได้รับทุนการศึกษา ๓๐ คะแนน

 (๔) การสัมภาษณ์และทดสอบความสามารถในการใช้ภาษาอังกฤษ ๓๐ คะแนน

 **๓. การรับสมัคร**

 ๓.๑ ผู้ประสงค์จะสมัครขอรับทุนการศึกษาต้องกรอกแบบฟอร์มใบสมัครขอรับทุนให้ครบถ้วนก่อนเสนอให้ผู้บังคับบัญชาลงนามรับรอง พร้อมแนบสำเนาหลักฐานแสดงคุณวุฒิปริญญาตรี สำเนารายงานผลการศึกษา (Transcript) อย่างละ ๑ ชุด พร้อมรับรองสำเนา และติดรูปถ่ายขนาด ๑ นิ้ว ในใบสมัคร แบบคำรับรองของผู้บังคับบัญชา และเอกสารหลักฐานต่าง ๆ ส่งให้ สดร.สป. **ภายในวันที่ ๑๑ กุมภาพันธ์ ๒๕๖๕**

๒

 ๓.๒ ส่วนภูมิภาค ผู้บังคับบัญชาลงนามรับรอง หัวหน้าสำนักงานจังหวัด

 ส่วนกลาง ผู้บังคับบัญชาลงนามรับรอง ผู้อำนวยการสำนัก/ศูนย์/กอง

 **๔. สำนักงานปลัดกระทรวงมหาดไทย** โดยคณะกรรมการสัมภาษณ์ฯ จะเป็นผู้พิจารณาคัดเลือกผู้มีสิทธิ์รับทุนเสนอต่อปลัดกระทรวงมหาดไทยให้ความเห็นชอบ และแจ้งรายชื่อให้สถาบันบัณฑิตพัฒนบริหารศาสตร์ พิจารณาสอบคัดเลือกต่อไป ซึ่งผู้ที่รับทุนจะต้องผ่านตามเกณฑ์ที่คณะรัฐประศาสนศาสตร์ สถาบันบัณฑิตพัฒน-บริหารศาสตร์กำหนด

 **๕. ผู้ที่ได้รับทุนจะต้องปฏิบัติตามเงื่อนไขของทุนการศึกษา ดังนี้**

(๑) ผู้ได้รับทุนจะได้รับการยกเว้นค่าหน่วยกิตตลอดหลักสูตร รวมทั้งในกรณีที่ต้องเรียน

เพิ่มเติมด้วย

(๒) ผู้ได้รับทุนต้องจ่ายค่าธรรมเนียม ค่าบำรุง และค่าใช้จ่ายอื่น ๆ ตามระเบียบที่สถาบัน

บัณฑิตพัฒนบริหารศาสตร์กำหนด

 (๓) ผู้ได้รับทุนจะต้องจ่ายค่าเอกสารและตำราตลอดหลักสูตร ตามที่คณะรัฐประศาสนศาสตร์

กำหนด

 **๖. การประกาศวัน เวลา และสถานที่สอบสัมภาษณ์**

 สถาบันดำรงราชานุภาพ สป. จะประกาศวัน เวลา และสถานที่สอบสัมภาษณ์ให้ทราบต่อไป

\*\*\*\*\*\*\*\*\*\*\*\*\*\*\*\*\*\*\*\*

**หมายเหตุ : -** สอบถามรายละเอียดที่หมายเลขโทรศัพท์/โทรสาร ๐ ๒๖๒๒ ๐๙๖๑ มท. ๕๐๙๓๕

 - สามารถดูรายละเอียดได้ที่ www.stabundamrong.go.th